 

**בבית הדין המחוזי**

**במחוז שיפוטי צפון**

**בפני סגנית הנשיאה: סא"ל ענת שחר ויינברג**

**בעניין: התובע הצבאי (ע"י ב"כ, סגן עמית בן שלום)**

**נגד**

**הנאשם: ח/XXX טוראי ג' ה' ב' (ע"י ב"כ, סגן מישל צ'רניחובסקי)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 23.02.2022 ועד יום 17.05.2022 למשך 84 ימים, בהתאם לכתב האישום המתוקן ולפרטים הנוספים.

**ניתנה היום, ב' בסיוון התשפ"ג, 22.05.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 84 ימים עד להתייצבותו. עם התייצבותו ביקש החייל להשתלב בהליך בית הדין המשלב ועשה כן בהצלחה רבה. כיום מסיים את תקופת ההתחייבות במסגרת הליך השילוב ועתיד בעוד שלושה חודשים לסיים שירות צבאי מלא.

עם זאת, היום כשקיבלתי את תדפיסו האישי החייל עדיין מופיע כטוראי במערכת הרישומית ויש צורך לתקן את הדברים כך שהחייל יזכה לדרגותיו המלאות. שליש היחידה מתבקש לפעול מול הגורמים המוסמכים לשם הזנת הדרגה לה זכאי החייל.

**עם סיום הליך השילוב בהצלחה, אכבד את הסכמת הצדדים ואטיל על החייל עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדת החייל, רס"ר ק' א' ולשליש היחידה.**

**התיק יקבע לישיבת תזכורת ללא נוכחות לקבלת עדכון משלישות היחידה ביחס לטיפול בסוגיית דרגותיו של החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

**זכות ערעור כחוק.**

**ניתi היום, ב' בסיוון התשפ"ג, 22.05.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 04.06.2023**

**חתימת המגיה: סגן שיר בן-ארמון**